Diari Oficial de la Generalitat Valenciana


Sumari del DOGV 7589, del 10-08-2015 (2015/7069)

RESOLUCIÓ de 6 d'agost de 2015, del conseller d'Educació, Investigació, Cultura i Esport, per la qual amplia el termini de justificació de les ajudes al transport universitari del curs 2014-2015, en el marc de l'Ordre 11/2015, de 5 de març, de la Conselleria d'Educació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7589

Data del DOGV
:   10-08-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7069


Data del document
:   06-08-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 6 d'agost de 2015, del conseller d'Educació, Investigació, Cultura i Esport, per la qual amplia el termini de justificació de les ajudes al transport universitari del curs 2014-2015, en el marc de l'Ordre 11/2015, de 5 de març, de la Conselleria d'Educació, Cultura i Esport. [2015/7069]  
Per l'Ordre 11/2015, de 5 de març, de la Conselleria d'Educació, Cultura i Esport (DOCV 7481, 09.03.2015) es van convocar les ajudes al transport universitari a la Comunitat Valenciana per al curs 2014-2015, en la base tretze de la qual s'estableix que el termini de presentació de la documentació justificativa per part de les entitats beneficiàries de les ajudes al transport universitari del curs 2014-2015, davant de la Direcció General d'Universitat, Estudis Superiors i Ciència, venç el dia 14 de setembre de 2015.  
Atesa la complexitat tècnica del procés de comprovació de les dades requerides i la realització de la valoració de tots els expedients per a la resolució de l'ordre de convocatòria, cal ampliar el termini de presentació de la justificació de les entitats que resulten beneficiàries després de la publicació de la resolució de concessió de les ajudes al transport universitari del curs 2014-2015.  
D'acord amb l'anterior, a fi que les entitats que resulten beneficiàries, en la resolució de concessió de les ajudes al transport universitari del curs 2014-2015, disposen de suficient termini per a poder presentar la justificació objecte de l'ajuda dins del termini i en la forma corresponent davant la Direcció General d'Universitat, Investigació i Ciència, és necessari ampliar el termini indicat a una data posterior a la consignada en l'ordre de convocatòria assenyalada.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat d'ampliació dels terminis establerts, si les circumstàncies ho aconsellen i així no es perjudiquen els drets de tercers.  
Vistos els articles 42 i 49 de la Llei 30/1992 esmentada, i fent ús de les facultats que em confereix l'article 28 de la Llei 5/1983, de 30 de desembre, i en virtut del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i el Decret 8/2015, de 29 de juny, del president de la Generalitat, pel qual es nomena vicepresidenta, consellers, secretària i portaveu del Consell, i a proposta de l'òrgan instructor de l'expedient, resolc:  
  
Primer  
Ampliar el termini de presentació de la justificació de les ajudes que estableix la base tretze de l'Ordre 11/2015, de 5 de març, de la Conselleria d'Educació, Cultura i Esport, de convocatòria de les ajudes al transport universitari per al curs 2014-2015, i establir, com a termini màxim per a la presentació de la documentació justificativa de les ajudes concedides, el dia 31 d'octubre de 2015.  
  
Segon  
Publicar aquesta resolució d'ampliació de termini en el Diari Oficial de la Comunitat Valenciana, perquè tinga els efectes previstos en els articles 42 i 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Tercer  
Contra aquesta resolució no es pot interposar cap recurs, d'acord amb el que estableixen els articles 42.6, 49.1 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 6 d'agost de 2015.- El conseller d'Educació, Investigació, Cultura i Esport: Vicent Marzà Ibáñez.